# data[].attributes.body
Vahvuudet:

Positiivisuus

Ahkeruus

Tiedonhankinta

Älykkyys

Harkintakyky

Kannustaminen

Kuunteleminen

Heikkoudet:

Keskutelun ylläpitäminen (välillä)

Keskustelun aloittaminen

Katsekontakti

Tiivistelmä:

Olen viestijänä omia mielipiteitä omaava, mutta silti myös yritän aina ymmärtää toisten mielipiteitä ja ottaa ne huomioon, riippumatta siitä mitä ne ovat. Kuitenkin keskutelun aloittaminen ja ylläpitäminen saattaa välillä olla hieman hankalaa puhtaasti riippuen tilanteesta.

Haluaisin parantaa kaikkia heikkouksiani, koska sillä saisin kaiken puuttuvan osaamisen itselleni.

Kehittämissuunnitelma:

Tavoitteet: Keskutelun aloitus, sen ylläpito ja katsekontakti

Keinot: Ennen tilannetta, jossa tiedän että tulen keskustelemaan uusien ihmisten kanssa minun tulisi tiedostaa se etukäteen ja saada ns. "rooli" päälle, mutta samalla olla omaitseni.

Aikataulu: Aloitan heti. Koitan päästä tilanteisiin, jossa joudun näitä taitoja käyttämään. Ajan saatossa nämä taidot paranevat itsestään, sen myötä saan itsevarmuutta ja nämä heikkoudet eivät enää ole heikkouksia.

# data[].attributes.body
Vinkit esiintymisjännityksen hallintaan:

Ennen esitystä

1. Hanki tarvittava tieto esitettävästä aiheesta

2. Älä stressaa ja/tai yliajattele tulevaa esitystä

3. Luota itseesi

4. Tee esitysmateriaalistasi oman näköinen ja sellainen jonka uskot olevan oikeasti hyvä

5. Harjoittele esitystäsi

Esityksen aikana

6. Keskity siihen, että puhut sopivalla nopeudella

7. Elehdi esityksen aikana esim. käsien avulla

8. Älä seiso paikallasi, vaan liiku hieman esityksen aikana

9. Keskitä katseesi yleisön taakse ja pyri olla katsomatta suoraan ketään silmiin, ellet puhu juuri hänelle

10. Lopeta esityksesi rauhassa ja tyylikkäästi

Perustelut:

Nämä kymmenen vinkkiä ovat minulle toimineet ja helpottavat esiintymistäni. Näitä vinkkejä seuraamalla ennen esitystä sekä esityksen aikana, pysyn keskittyneenä ja itsevarmana kokoajan.

Lähteet ovat liitteenä

# data[].attributes.attachment_link.readable_text
Esiintymisjännitys koskettaa meistä jokaista - jopa ihmisiä, jotka esiintyvät työkseen. Jännityksestä ei tarvitse päästä kokonaan eroon, mutta sen voi oppia kanavoimaan oikein. Lue viisi vinkkiä, joiden avulla selätät esiintymisjännityksen.
Kädet tärisevät. Suuta kuivaa. Sydän hakkaa. Ajatukset karkailevat. Esiintymisjännitys on kaikille tuttua, eikä siitä kannata huolehtia liikaa. Jännittäminen on kehon luonnollinen tapa reagoida tärkeään tilaisuuteen.

Oikeastaan kyse on jännityksen sijaan vireystilasta. Ennen esiintymistä kehosi valmistautuu suoritukseen. Jännitys on siis luonnollinen osa esiintymistä.

Älä suotta murehdi sitä, jännitätkö liikaa tai miten pääset siitä kokonaan eroon, vaan siihen, miten kanavoit kehosi virittäytymisen.

Kerromme tässä artikkelissa kuusi neuvoa, joilla voit vähentää jännityksen tunnetta tai onnistua siitä huolimatta.

6 tapaa selättää esiintymisjännitys

1. Valmistaudu hyvin etukäteen

Hyvän puhujan tärkein ohje on tuntea yleisönsä. Tutustu yleisöön etukäteen ja mieti, minkä viestin haluat heille kertoa. Millainen kieli puhuttelee tätä yleisöä? Entä millaisen fiiliksen haluat heille välittää?

Tee esiintymisesi etukäteisvalmistelut huolella, jotta et joudu stressaamaan itse tilanteessa. Jos suinkin mahdollista, tutustu tilaan etukäteen. Varmista, että tietokoneet ja esitystyökalut toimivat ja että mahdolliset materiaalisi toistuvat niiden avulla oikein.

Valmistautumisesta huolimatta kaikki ei aina mene putkeen. Pyri pysymään rauhallisena myös silloin, jos tekniikka pettää tärkeällä hetkellä. Punnitse rauhassa, kuinka tärkeää laite on saada toimimaan esityksesi kannalta - kenties pärjäät hyvin ilmankin? Jos tekniikan toimiminen on esityksen kannalta kriittistä, pyydä rohkeasti apua.

2. Pidä viestisi yksinkertaisena

Keep it simple! Hyvä puhe tai esitys keskittyy usein yhteen asiaan, jonka tunnet erityisen hyvin. Pidä siis huomio tässä yhdessä asiassa, äläkä rönsyile liikaa, jotta sanomasi tulee esiin selvästi ja ymmärrettävästi.

Tehokkaan puheen kaava on yksinkertainen. Kolmivaiheisella puheella pidät esityksesi iskevänä ja selkeänä, ja se jää paremmin mieleen.

1. Aloita kiinnostavasti ja tuo pääajatuksesi selkeästi esille.

2. Perustele näkemyksesi esityksen keskivaiheilla. Anna persoonasi näkyä - voit olla yhtä hyvin tiukan asiallinen tai humoristinen, kunhan viestisi tulee selväksi.

3. Tiivistä tärkeimmät ajatukset lopussa - toisto tuo tehokkuutta.

Pyri rauhoittamaan kehosi ja mielesi ennen esitystä. Muista, että myös yleisö toivoo sinun onnistuvan.

3. Rauhoita kehosi ja mielesi ennen esitystä

Rauhoittuminen ennen esiintymistä on helpommin sanottu kuin tehty. Voit kuitenkin kokeilla siihen erilaisia tekniikoita. Kokeile esimerkiksi viiden minuutin mittaista mielikuvaharjoitusta tai meditointia.

Jo lyhyiden meditaatiojaksojen jälkeen stressihormoni kortisolin tuotannon on huomattu vähenevän ja stressin aiheuttaman tulehdusreaktion lievenevän. Varaa siis rauhoittumiselle aikaa ja unohda jännittävä tilanne edes hetkeksi.

4. Opettele esityksen alku ulkoa

Yleisön huomio vangitaan usein esityksen alussa. Siksi kiinnostavan aloituksen luominen voi tuntua erityisen tärkeältä. Valitettavasti se on myös se hetki, jolloin esiintyjä tavallisesti jännittää eniten.

Alkujännityksen selättämisessä voi auttaa tieto siitä, että hallitset tilanteen. Opettele siis esityksesi tai puheesi ensimmäiset minuutit ulkoa. Kun hallitset sisällön hyvin, et tarvitse välttämättä tukisanoja tai muistiinpanoja, joita pidellä tärisevin käsin.

Kun esityksesi etenee, huomaat miten puheesi lähtee rullaamaan. Kun alkujännitys on rauennut, sujuu loppuesityskin luultavasti hyvin.

5. Ole armollinen itsellesi

Esiintymisjännitys ei välttämättä ole kokonaan voitettavissa, mutta sen kanssa voi elää ja esiintyä. Kätesi ehkä tärisevät, saatat takellella sanoissasi tai unohtaa osan puheestasi. Näistä kaikista huolimatta esityksesi voi olla erittäin hyödyllinen ja innostava sen kuulijoille.

Suurin osa yleisöstä ei tule huomaamaan jännitystäsi, ja ne jotka huomaavat, ovat varmasti puolellasi. Ethän itsekään tyrmäisi ketään pelkän jännityksen vuoksi? Ole siis itsellesi armollinen, äläkä takerru niihin asioihin, jotka eivät edellisellä kertaa menneet nappiin.

6. Harjoittele, harjoittele, harjoittele

Onnistunut esiintyminen vaatii harjoittelua, toistoja ja myös virheiden tekemistä. Tartu siis esiintymistilaisuuksiin, vaikka ne tuntuisivat jännittäviltä - jokaisella kerralla sinusta tulee varmempi esiintyjä.

Pyydä esiintymisistäsi palautetta ja mieti myös itse, missä onnistuit. Älä jää märehtimään asioita, joita et muistanut sanoa tai sitä hetkeä, kun sekosit sanoissasi.

Mieti, milloin sait yleisön nauramaan tai esittämään lisäkysymyksiä. Entä mitkä olivat niitä hetkiä, kun tunsit hallitsevasi tilanteen? Onko näissä kenties jotain, mitä voit hyödyntää tulevaisuudessa?

Hyvä puoli esiintymisessä on se, että siinä ei ole koskaan valmis. Jokainen meistä voi kehittyä entistäkin sujuvammaksi ja paremmaksi esiintyjäksi - ja mikäpä sen palkitsevampaa?
Lue myös: Näin luot hyvän ensivaikutelman työhaastattelussa - Asiantuntija: "Yksi keino toimii hämmästyttävän hyvin" Näin pääset eroon jännityksestä ennen työhaastattelua - erityisesti yksi vinkki auttaa satavarmasti Tiesitkö, että on olemassa kahdenlaista stressiä? Testaa, kumpi on kyseessä - vain toinen oikeasti haitallinen Itsekritiikki voi myrkyttää mielen ja tehdä paljon tuhoa työuralle - näistä merkeistä tulisi huolestua

# data[].attributes.attachment_link.title
Ahdistaako esiintyminen? 6 tapaa selättää esiintymisjännitys

# data[].attributes.attachment_link.description
Esiintymisjännitys vaivaa, kädet tärisevät ja sydän hakkaa. Ei hätää. Katso vinkit, joiden avulla voitat esiintymisjännityksen.

# data[].attributes.body
Esiintyjäanalyysi

# data[].attributes.attachment_link.description
Forgot my TUNI password
https://password.tuni.fi

# data[].attributes.body
Vaikuttavan puheen itsearviointi ja vertailu 1. tehtävänantoon

1. Videon perusteella

Esiintymiseni onnistui mielestäni hyvin, sillä en heilunut tai tehnyt mitään ylimääräistä mihin katsojan huomio olisi voinut kiinnittyä. Puhuin selkeästi ja sain kaiken haluamani sanottua.

Videon katsottuani yllätyin hieman siitä, että kuinka hyvin onnistuin siinä ja puheen pitäminen ei ollutkaan niin vaikeaa, kuin oletin.

Opin tästä tilanteesta sen, että jos vain pysyy rauhallisena ja pitää mielessä sanottavansa, niin kaikki menee hyvin.

Ensi kerralla voisin parantaa vielä hieman puheen sisältöä ja lisätä esimerkkejä ja muita havainnoillstamisen keinoja esitykseen.

2. Kirjallisen palautteen perusteella

Palautteesta ei ilmennyt oikein mitään uutta mitä en jo itse tiennyt. Lähinnä palautteessa oli samoja asioita mitä olin jos itse pohtinut.

Vertaus 1. tehtävänantoon

Ensimmäisestä tehtävästä, jossa pohdin omia esiintymistaitojani ja piirteitä esintymisessä, kävi ilmi juuri näitä samoja asioita joista palautetta olin saanut. Näiden kaikkien tehtävien aikana ajatukseni ja suhtautumiseni esiintymiseen on kehittynyt enemmän positiiviseksi, kuin aikaisemmin ja olen huomannut itsessäni sen, että olen alkanut pitämään esiintymisestä hieman enemmän, eikä se ole enään niin vaikeaa tai vastenmielistä.

Tulevaisuudessa aion edetä ja kehittää esiintymistäni enemmän ja keskityn kokoajan niihin piirteisiin itsessäni, joilla voin parantaa esiintymistäni entisestään.